
V E N D I M
Nr. 358, datë 28.7.1999

PËR MIRATIMIN E STRUKTURËS SË PAGËS SË PUNONJËSVE 
TË DOGANAVE
(Ndryshuar me VKM nr. 380, datë 14.7.2000)
( I përditësuar)

Në mbështetje të nenit 100 të Kushtetutës dhe të ligjit nr. 8449, datë 27.1.1999 “Për Kodin Doganor të Republikës së Shqipërisë”, me propozimin e Ministrit të Financave, Këshilli i Ministrave

V E N D O S I:

I. Për punonjësit e doganave, skema e strukturës së pagës është sipas lidhjes nr.1, bashkëlidhur këtij vendimi.
a) Paga e drejtorit të Drejtorisë së Përgjithshme të Doganave bëhet 56 760 lekë në muaj.
b) Paga e zëvendësdrejtorit të Drejtorisë së Përgjithshme të Doganave bëhet 40 530 lekë në muaj.

II. Struktura e pagës mujore përbëhet:
1. Paga e grupit sipas nivelit arsimor të kërkuar nga vendi i punës:
 
	- Paga e grupit    I    “1”
- Paga e grupit   II    “2”
- Paga e grupit  III    “3”
- Paga e grupit  IV    “4”
	Diplomë e shkollës së lartë
Diplomë mbi shkollën e mesme
Diplomë e shkollës së mesme
Dëftesë lirimi (arsimi 8-vjeçar)



Diploma mbi shkollën e mesme konsiderohen të gjitha diplomat e kurseve me program mësimor të miratuar nga Ministria e Arsimit dhe Shkencës, mbështetur në legjislacionin në fuqi. Në këtë grup përfshihen, gjithashtu, të gjithë ata të cilët kanë mbaruar 2 vite akademike të shkollës së lartë.
Pagat për çdo grup pune janë sipas lidhjes nr. 2, bashkëlidhur këtij vendimi.
2. Shtesa për vjetërsi në punë, në profil, jepet në masën 2 për qind, pas çdo viti pune deri në 25 vjet dhe llogaritet mbi pagën e grupit.
3. Shtesë kualifikimi. Kjo shtesë jepet sipas dëshmisë së kualifikimit individual dhe llogaritet mbi pagën e grupit në përqindje, si vijon:
- Në masën 5 për qind, për ata me dëshmi kualifikimi të shkallës së tretë.
- Në masën 10 për qind, për ata me dëshmi kualifikimi të shkallë së dytë.
- Në masën 20 për qind, për ata me dëshmi kualifikimi të shkallës së parë.
Në rastin e punonjësve të doganave kjo kolonë është bosh dhe do të plotësohet me përcaktimin e standardeve dhe niveleve të kualifikimit, në një të ardhme.
4. Shtesa e pozicionit është përcaktuar për çdo vend pune sipas lidhjes nr. 1, bashkëlidhur këtij vendimi.
5. Shtesa për kushte pune është përcaktuar për çdo vend pune sipas lidhjes nr. 1, bashkëlidhur këtij vendimi.
III. Deri në fund të vitit 1999, doganierët pa arsim përkatës, të zëvendësohen me punonjës me arsim të lartë, sipas kërkesave të Kodit Doganor.
IV. Ngarkohet Ministria e Financave që, në bashkëpunim me Departamentin e Administratës Publike, të nxjerrin udhëzimet përkatëse në zbatimin e këtij vendimi.
V. Vendimi i Këshillit të Ministrave nr. 437, datë 3.9.1993 “Për pagat e punonjësve të tatimeve dhe doganave” për pjesën e punonjësve të doganave shfuqizohet.
VI. Ky vendim i shtrin efektet financiare nga data 15 korrik 1999.
Ky vendim hyn në fuqi menjëherë.

KRYEMINISTRI
Pandeli Majko
Lidhja nr.1
STRUKTURA E PAGËS SË DOGANAVE
 (Paga fakt)
(Ndryshuar me VKM nr. 380, datë 14.7.2000)

	PAGA INDIVIDUALE
	SHTESA E PROFESIONIT

	
	Paga e Grupit (PG)
	Shtesa për vjetërsi në %
	Shtesa për Kuali-fikim në %
	Shtesa për Pozicion në lekë
	Shtesa për kushte pune në lekë

	A. Drejtor Drejt. në Departament
Drejtor Drejtorie Rajonal
	1
	2% e PG për çdo vit pune
	
	
24 739
	
15 466

	B. Përgjegjës sektori
Kryetar Dege
Inspektor
	1
	2% e PG për çdo vit pune
	
	

19 606
	

13 690

	C1. Specialist, Hetues dogane
Drejtues Turni
	1
	2% e PG për çdo vit pune
	
	

12 373
	

12 905

	C2. Doganier
	1
	2% e PG për çdo vit pune
	
	9 747
	10 944

	D1.Doganier,shofer, regjistrues,sekretare,magazinier,operator,laborant.
	3
	2% e PG për çdo vit pune
	
	
7 948
	
8 771

	D2. Centralist. Sportelist
	3
	2% e PG për çdo vit pune
	
	7 948
	8 771

	Sanitare.Punëtor mirëmbajtje
	4
	2% e PG për çdo vit pune
	
	4 565
	1 699



LIDHJA Nr.2
(Ndryshuar me VKM nr. 380, datë 14.7.2000)
[bookmark: _GoBack]
	Grupi
	Paga në lekë

	1.
	6 600 lekë

	2.
	5 500 lekë

	3.
	4 950 lekë

	4.
	3 300 lekë





